El Consell Català de la Producció Agrària Ecològica (CCPAE) es va crear l'any 1994, mitjançant el Decret 28/1994, inicialment com a òrgan desconcentrat del llavors Departament d'Agricultura, Ramaderia i Pesca (DARP), per tal d'exercir les funcions d'autoritat única de control dels productes procedents de producció agrària ecològica a Catalunya.
Mitjançant la Llei 15/2000, de 29 de desembre, es va procedir a dotar-lo de la naturalesa de corporació de dret públic amb personalitat jurídica pròpia, autonomia econòmica i plena capacitat d'obrar, per tal d'adaptar-lo al compliment de les funcions derivades del règim aplicable a la producció agrària ecològica i la seva indicació en els productes agraris i alimentaris que estableix el Reglament (CEE) 2092/91, del Consell, de 24 de juny de 1991).
El Decret 180/2001, de 26 de juny (modificat pel Decret 269/2001, de 9 d'octubre) va aplicar aquest canvi de naturalesa i va modificar l'estructura i adaptar les funcions del Consell al nou context jurídic i també al compliment dels requisits marcats per la norma europea EN 45011 (o el seu equivalent internacional ISO 65), que estableix els criteris generals que han de complir els organismes de certificació de producte.
L'any 2014, mitjançant la Llei 2/2014, de 27 de gener, es va regular la producció agroalimentària ecològica a Catalunya i es va actualitzar la naturalesa i règim de funcionament del Consell, així com les seves finalitats i competències, i el seu règim de finançament.
D'acord amb la seva normativa reguladora, són funcions del Consell:
Formaran part del Consell Català de la Producció Agrària Ecològica els operadors titulars d'empreses de producció, d'elaboració, d'importació i/o comercialització de productes ecològics que figurin degudament inscrits al Registre que estableix aquest Decret.
Els òrgans de govern del Consell Català de la Producció Agrària Ecològica són la Junta Rectora i el president del Consell, que exercirà les funcions de president de la Junta Rectora.
Són òrgans executius del Consell Català de la Producció Agrària Ecològica el Comitè de certificació i el director tècnic.
Tots els operadors que vulguin utilitzar les indicacions protegides de la producció agrària ecològica hauran de notificar la seva activitat al Consell i sotmetre's al seu sistema de control.
El Consell te al seu càrrec el Registre d'operadors amb les seccions següents:
Les sol·licituds d'inscripció s'adreçaran al Consell, acompanyades de la documentació exigida en el corresponent procés d'inscripció al registre.
El Consell denegarà, de forma total o parcial, les sol·licituds d'inscripció que no s'ajustin als preceptes dels procés d'inscripció o quan les activitats a desenvolupar pel sol·licitant no permetin el compliment de les normes de la producció agroalimentària ecològica.
Contra les resolucions del Consell es podrà interposar recurs d'alçada davant del Conseller d'Agricultura, Alimentació i Acció Rural.
La inscripció en el Registre d'operadors no eximeix als interessats de l'obligació d'inscriure's en altres registres que resultin obligatoris en funció de les activitats i situacions particulars de cada empresa.
La Junta Rectora estarà formada per:
El president del Consell serà nomenat pel Departament d'Agricultura, Alimentació i Acció Rural, a proposta de la Junta Rectora i d'entre els seus vocals.
Els vocals de la Junta Rectora escolliran, d'entre els seus membres, un vicepresident.
Els vocals representants de la producció, l'elaboració, la importació i la comercialització seran elegits democràticament en cada subsector, d'acord amb les normes que sobre procediment electoral estableix el Reglament de règim interior del Consell, pels inscrits a la secció corresponent del Registre i d'entre els mateixos inscrits.
Els vocals representants dels consumidors seran designats per l'Institut Català de Consum d'entre les organitzacions representatives dels interessos dels consumidors de l'àmbit territorial de Catalunya.
Com a mínim, un d'aquests vocals haurà de representar els interessos dels consumidors de productes agroalimentaris ecològics.
El mandat dels vocals de la Junta Rectora tindrà una durada de quatre anys, amb possibilitat de reelecció.
El Comitè de certificació està format per dos tècnics de l'àrea de certificació del Consell i un tècnic qualificat designat pel Departament d'Agricultura, Alimentació i Acció Rural.
Els informes emesos pel Comitè de certificació tenen caràcter vinculant, i correspon al president del Consell dictar la proposta de resolució.
L'interessat disposa d'un termini de deu dies per fer les al·legacions que trobi oportunes.
Transcorregut aquest termini el president dicta l'oportuna resolució, contra la qual es pot presentar recurs d'alçada davant el conseller d'Agricultura, Alimentació i Acció Rural.
Les funcions del Comitè de certificació són les següents:
El Comitè de certificació funciona en ple, sens perjudici de poder encarregar l'estudi, per motius de racionalització del treball, a un o dos dels seus membres.
Els informes del Comitè, però, són emesos i signats pels seus tres components, que decideixen per majoria.
El Comitè, per majoria dels seus membres, pot recaptar l'assessorament d'especialistes independents i de reconegut prestigi quan ho consideri convenient per emetre els seus informes.
Els membres de la Junta Rectora poden tenir accés als informes elaborats pel Comitè de certificació.
El Consell s'estructura en tres àrees de treball: certificació, inspecció i afers generals, sota la direcció i la coordinació del director(a) tècnic(a).
La selecció del personal que ha de prestar serveis al Consell ha de realitzar-se mitjançant convocatòria que garanteixi la suficient publicitat i on es faran constar els requisits de participació dels aspirants i els mèrits a valorar, els quals seran valorats per la Junta Rectora.